              С Ъ О Б Щ Е Н И Е
Военен съд – Пловдив обявява конкурс за заемане на длъжността „Съдебен архивар“ на основание Заповед № 210  от 15.07.2026 г. на Председателя на съда.

Кратко описание на длъжността:Приема от служба „Съдебно деловодство“ свършените през предходната година дела и приключените деловодни книги. Приема и съхранява приключените номенклатурни канцеларски дела, образувани от дейността на общата администрация. Води архивната книга и отговаря за предадените дела и документи. Извършва всички видове справки по предадените дела, книги и документи. По разпореждане на съда изпраща архивираните дела на други органи и следи за срочното им връщане. Отговаря за съхраняването на документите след изтичане на срока за съхраняване на делата. Издава преписи на съдебни актове по архивни дела. 
 Минимален размер на основната заплата за заемане на длъжността:  762 евро.
 Минимални изисквания към кандидатите: Да отговаря на условията на чл. 136 от Правилника за администрацията в съдилищата. Да отговаря на условията на чл. 137 от Правилника за администрацията в съдилищата, във връзка с чл. 107а, ал. 1 КТ. Да има завършено средно образование.
Специфични изисквания към кандидата:Да притежава компютърна грамотност – работа с текстообработващи програми, Word, Microsoft Office, Internet, отлични комуникативни умения, умения за работа с граждани и в екип, познания по общи деловодни техники, съвременни офис процедури, работа със стандартно офис оборудване, познания по Правилника за администрацията в съдилищата. Владеенето на чужд език и допълнителна квалификация са предимство.
Начин на провеждане на конкурса: І-ви етап – по документи. Комисията публикува списък с допуснати и недопуснати кандидати на интернет страницата на съда voenensd@gmail.com, както и на таблото за обяви при Военен съд – Пловдив – стая № 12, ет. 1, Военен съд – Пловдив. ІІ-ри етап – практическа задача и събеседване. Практическата задача съдържа 10 тестови въпроса от Правилник за администрация в съдилищата и Етичен кодекс на съдебния служител. Проверка на компютърните  умения (съставяне и оформяне на писмо), правопис, пунктуация, стилистика. Оценяването е по шестобалната система.
Необходими документи за кандидатстване:Писмено заявление (по образец), автобиография, подписана от кандидата, декларация  за обстоятелствата по чл. 340а, ал. 1 ЗСВ (по образец), декларация по чл. 340а, ал.2 ЗСВ (по образец),  декларация за кандидата за липса на обстоятелства по чл. 107а, ал. 1 КТ (по образец), декларация-съгласие за обработка на лични данни, съгласно Регламент /ЕС/2016/679, медицинско свидетелство за работа, удостоверение от Център за психично здраве, че кандидатът не страда от психически заболявания, свидетелство за съдимост, заверени лично от кандидата копия от: диплома за завършено висше образование, трудова книжка или други документи, удостоверяващи продължителността на трудовия и осигурителния стаж, документ за компютърна грамотност, други документи, свързани с допълнителна квалификация и правоспособност (по желание на кандидата), пълномощно за подаване на документи, когато същите не се подават лично от кандидата. Копията на посочените документи следва да бъдат саморъчно заверени с „вярно с оригинала“ и подпис. Самоличността на кандидатите в отделните етапи от конкурса се удостоверява с документ за самоличност. Документи, издадени в чужбина, да се представят с превод на български език, признати в съответствие с българското законодателство.
Място на подаване на документите: Заявленията се подават лично или чрез пълномощник (с изрично писмено пълномощно). Срокът за подаване на документи е 30 календарни дни и се брои от деня, следващ датата на публикацията на обявата за конкурса. 
В стая № 12, ет. 1 – „Регистратура“ на Военен съд – Пловдив всеки работен ден от 09,00 ч.–17,00 ч. могат да се подават документи. 
От интернет страницата на съда – voenensd@gmail.com, както и в стая № 12 – „Регистратура“ на Военен съд – Пловдив кандидатите могат да се снабдят с образци на декларациите, заявления, както и длъжностна характеристика или от административния секретар на Вонене съд – Пловдив.
За допълнителна информация, свързана с конкурса:На интернет страницата на съда - voenensd@gmail.com или на тел. 032 621 242.  
Всички съобщения във връзка с конкурса и резултатите от него ще бъдат обявени на интернет страницата на съда и таблото в стая № 12, ет. 1 в сградата на Военен съд – Пловдив.

